RESOLUCIÓ DE 30 MARÇ DE 6253 WD LA UNIVERSITAT D'ALACANT PER LA QUAL ES CONVOQUEN BEQUES PER A EXEMPCIÓ DE TAXES DE MATRÍCULA PER SERVEIS ACADÈMICS EN LA UNIVERSITAT D'ALACANT PER A ESTUDIS DE GRAU EN EL CURS 2021-2022 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/24829)
  + [Valencià](/va/acuerdo/24863)






Selector de idioma

Leer

* [Español](/es/acuerdo/24814)
* [Valencià](/va/acuerdo/24697)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





RESOLUCIÓ DE 30 MARÇ DE 8793 ID LA UNIVERSITAT D'ALACANT PER LA QUAL ES CONVOQUEN BEQUES PER A EXEMPCIÓ DE TAXES DE MATRÍCULA PER SERVEIS ACADÈMICS EN LA UNIVERSITAT D'ALACANT PER A ESTUDIS DE GRAU EN EL CURS 2021-2022[Butlletí Oficial Universitat d'Alacant](/ca/Publicacion)
===================================================================================================================================================================================================================================================================================

Secretaria General

Butlletí Oficial Universitat d'Alacant





RESOLUCIÓ DE 30 MARÇ DE 2234 YC LA UNIVERSITAT D'ALACANT PER LA QUAL ES CONVOQUEN BEQUES PER A EXEMPCIÓ DE TAXES DE MATRÍCULA PER SERVEIS ACADÈMICS EN LA UNIVERSITAT D'ALACANT PER A ESTUDIS DE GRAU EN EL CURS 2021-2022

Data d'aprovació
:   30/03/2022

Data de publicació
:   01/04/2022

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/24683)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/24838)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/24898)
  + [Compartir acuerdo en 

    X](https://twitter.com/intent/tweet?via=UA_Universidad&text=RESOLUCIÓ DE 30 MARÇ DE 0783 AR LA UNIVERSITAT D'ALACANT PER LA QUAL ES CONVOQUEN BEQUES PER A EXEMPCIÓ DE TAXES DE MATRÍCULA PER SERVEIS ACADÈMICS EN LA UNIVERSITAT D'ALACANT PER A ESTUDIS DE GRAU EN EL CURS 2021-2022&url=https://www.boua.ua.es/va/acuerdo/24628)

**Títol:** RESOLUCIÓ DE 30 MARÇ DE 3788 OV LA UNIVERSITAT D'ALACANT PER LA QUAL ES CONVOQUEN BEQUES PER A EXEMPCIÓ DE TAXES DE MATRÍCULA PER SERVEIS ACADÈMICS EN LA UNIVERSITAT D'ALACANT PER A ESTUDIS DE GRAU EN EL CURS 2021-2022

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 30 de març de 2022

RESOLUCIÓ DE 30 MARÇ DE 8964 YG LA UNIVERSITAT D'ALACANT PER LA QUAL ES CONVOQUEN BEQUES PER A EXEMPCIÓ DE TAXES DE MATRÍCULA PER SERVEIS ACADÈMICS EN LA UNIVERSITAT D'ALACANT PER A ESTUDIS DE GRAU EN EL CURS 2021-2022

Per resolució d'aquest rectorat i en virtut de les competències atorgades per la Llei orgànica d'Universitats en l'article 20 i d'allò que preveu l'article 45.4, es convoquen beques per a l'exempció de taxes de matrícula per serveis acadèmics per a aquest curs acadèmic 2021-2022, regulades per les Bases reguladores sobre exempció de taxes de matrícula per serveis acadèmics en la Universitat d'Alacant per a estudis de grau, aprovades pel Consell de Govern de d'aquesta Universitat, en sessió ordinària de 25 de febrer de 2021 (DOGV 09/03/2021). <http://www.dogv.gva.es/datos/2021/03/09/pdf/2021_1976.pdf>

1. Objecte

Aquesta convocatòria té per objecte convocar en règim de concurrència competitiva les beques d'exempció de taxes de matrícula per serveis acadèmics per a l'alumnat  que curse ensenyaments que conduïsquen a títols oficials de grau en la Universitat d'Alacant i els centres adscrits en el curs 2021-2022.

2. Finalitat

La finalitat d'aquesta ajuda és la no exclusió de l'estudi en la Universitat d'Alacant per raons econòmiques, amb una especial atenció a les persones amb càrregues familiars, víctimes de la violència de gènere i persones amb dependència i discapacitat, i en garantirà l'accés i la permanència en els estudis universitaris.

3. Persones beneficiàries

Podran sol·licitar aquestes beques estudiants que cursen ensenyaments que conduïsquen a títols oficials de grau en la Universitat d'Alacant i els centres adscrits en el curs 2021-2022 i que reunisquen els requisits establits en l'article 3 de les bases reguladores d'aquesta convocatòria, que són els següents:

Tenir la nacionalitat espanyola o d'un altre Estat membre de la Unió Europea.

En el supòsit de persones estrangeres no comunitàries, s'aplicarà allò que estableix la normativa sobre drets i llibertats dels estrangers a Espanya i la seua integració social.

A) Requisits acadèmics:

a) Cursar estudis de grau oficial en la Universitat d'Alacant.

b) Acreditar una matrícula mínima de 48 crèdits. Així mateix, hauran de complir aquest mateix requisit respecte del curs anterior, excepte l'alumnat que inicie els estudis. No serà exigible aquest requisit, per una sola vegada, a l'alumnat que li reste per a finalitzar els estudis un nombre de crèdits inferior. Els crèdits convalidats, adaptats, reconeguts o transferits no entren a formar part d'aquests mínims.

c) Excepte l'alumnat que inicie estudis, es requerirà haver aconseguit en el curs acadèmic anterior les condicions de rendiment acadèmic següents:

* Haver obtingut una qualificació mitjana, almenys, de 3,4 punts en estudis de la branca d'enginyeria i arquitectura i 4,25 en els estudis de la resta de branques de coneixement.
* Haver superat el 50% dels crèdits matriculats en estudis de les branques d'enginyeria i arquitectura i ciències, el 60% en el cas d'estudis de la branca de ciències de la salut o el 70% en la resta d'estudis universitaris.

A més dels requisits anteriors, les persones beneficiàries no podran estar en possessió o no reunir els requisits legals per a l'obtenció d'un títol del mateix o superior nivell al corresponent al dels estudis per als quals se sol·licita la beca. A aquest efecte, no podran ser beneficiaris de beca, estudiants als qui únicament els reste, per a l'obtenció del títol, l'acreditació d'un determinat nivell de coneixement d'un idioma estranger.

B) Requisits econòmics

No superar els llindars de renda i patrimoni establits en la convocatòria anual de beques de la Generalitat Valenciana per a la realització d'estudis universitaris en les universitats de la Comunitat Valenciana.

El còmput de renda es farà referit al mateix temps que assenyale aquesta convocatòria o a la part de l'any natural de l'inici del curs acadèmic de la convocatòria quan, per infortuni econòmic, haja disminuït la renda de la unitat familiar.

4. Marc legal i pressupostari

La quantitat màxima del total d'ajudes adjudicades per al curs acadèmic 2021-2022 serà de 250.000,00 €, de la qual es destinarà un màxim del 10% per a cobrir les ajudes previstes en la disposició addicional primera de les bases reguladores que regulen aquesta convocatòria. En cas de no esgotar aquesta quantia, l'excedent revertirà en la convocatòria de beques per a l'exempció de taxes per serveis acadèmics per als estudis de màster oficial de la Universitat d'Alacant del mateix curs acadèmic.

La dotació de les ajudes serà sufragada amb càrrec al capítol IV (orgànica 73280M4115) de crèdits del pressupost del Servei d'Alumnat. L'execució d'aquesta dotació està supeditada a la disponibilitat de liquiditat de la Universitat d'Alacant.

La quantia d'aquesta exempció és el 75% de les taxes de matrícula, fins a un import màxim de 1.000,00 €. La beca només cobrirà els crèdits matriculats en primera matrícula en el curs 2021-2022.

En cas de no esgotar el crèdit disponible, subsidiàriament seran finançats els crèdits matriculats en segona matrícula, i la quantia d'aquesta exempció serà el 75% de les taxes de matrícula fins a un import màxim de 1.000,00 €.

Les persones sol·licitants que, tot i que complisquen els requisits de la convocatòria, no obtinguen beca per falta de crèdit passaran a formar part d'una llista d'espera. Amb posterioritat a la resolució definitiva, les revocacions, anul·lacions o les renúncies de beques d'estudiants inicialment adjudicataris/àries donaran lloc al corresponent moviment en la llista d'espera, seguint l'ordre de puntuació establit en la normativa que regula aquesta convocatòria.

La subvenció assignada s'ajustarà a allò que estableix la Llei 38/2003, de 17 de novembre, general de subvencions; les regulacions, requisits i termes establits per les normes de funcionament intern de la Universitat d'Alacant i allò que aquesta convocatòria estableix.

5. Sol·licituds

El termini de presentació de sol·licituds serà del 4 d'abril fins al 4 de maig de 2022.

Les sol·licituds seran emplenades a través de l'eAdministració. El procediment de sol·licitud s'inicia amb la identificació en UACloud a través de l'aplicació eAdministració. Dins d'aquesta aplicació seleccionarà Tràmits, i en l'apartat Acadèmics, se seleccionarà Sol·licitud de beques: [UACloud - eAdministració - Acadèmics - Sol·licitud de Beques.](https://cvnet.cpd.ua.es/eadmua/Tramites)

Amb la presentació de la sol·licitud, la persona sol·licitant i el pare, la mare, el tutor, la tutora o la persona encarregada de la guàrdia i protecció de la persona sol·licitant en el cas de ser aquest menor d'edat no emancipat declaren sota responsabilitat solidària el següent:

a) Que coneixen les bases de la convocatòria per a la qual sol·liciten l'ajuda i l'accepten.

b) Que totes les dades incorporades a la sol·licitud s'ajusten a la realitat.

c) Que queden assabentats/des que la inexactitud en les circumstàncies declarades donarà lloc a la denegació o el reintegrament de l'ajuda.

d) Que tenen coneixement de la incompatibilitat d'aquestes beques, tal com s'indica en l'article 5 de les bases reguladores d'aquesta convocatòria, i que, en cas d'obtenir una altra beca o ajuda procedent de qualsevol administració o entitat pública o privada, haurà de comunicar-ho a la Universitat d'Alacant.

e) Que manifesten la seua conformitat per a rebre les notificacions de manera telemàtica, a través de l'eAdministració, amb l'avís previ en el correu electrònic indicat en la sol·licitud.

f) Que autoritzen les administracions educatives a fer públiques les relacions de les becàries i els becaris amb indicació de les dades identificatives i de les ajudes concedides amb l'import corresponent d'acord amb el que preveu la normativa en matèria de subvencions i la normativa de protecció de dades de caràcter personal.

La presentació de la sol·licitud d'aquesta ajuda implicarà que la persona sol·licitant i els altres membres computables de la unitat familiar autoritzen la Universitat d'Alacant a obtenir d'altres administracions públiques la informació que resulte necessària per a la determinació, el coneixement i la comprovació de totes les dades d'identificació, circumstàncies personals, de residència, acadèmiques i familiars, com també de la renda i el patrimoni necessaris per a la resolució de la sol·licitud de beca.

6. Documentació

Les persones sol·licitants que al·leguen alguna de les circumstàncies següents i no hagen presentat sol·licitud al Ministeri d'Educació i Formació Professional de beca de caràcter general per a estudiants que cursen estudis postobligatoris adjuntaran a la sol·licitud telemàtica la documentació que a continuació es relaciona. Així mateix, acreditaran que aquestes situacions concorrien amb data de 31 de desembre del 2020.

- En casos de canvi d'universitat, certificat del curs anterior.

- En cas que la persona sol·licitant o algun membre de la unitat familiar siga estranger/a, fotocòpia del NIE de tots els membres de la unitat familiar.

- En cas que algun membre de la unitat familiar haja percebut ingressos a l'estranger, justificació de l'administració tributària corresponent.

- Quan la persona sol·licitant s'incloga com a únic membre de la unitat familiar, haurà d'aportar la documentació que justifique que compta amb mitjans econòmics propis suficients, com també la titularitat o el lloguer del domicili habitual. Els dos documents seran necessaris per a acreditar la independència econòmica i familiar.

- En cas d'orfandat absoluta de la persona sol·licitant menor de 25 anys s'aportarà el document que acredite la situació d'orfandat.

- Acreditació de titularitat de família nombrosa.

- Acreditació de titularitat de família monoparental.

- Quan siguen dos o més les filles o els fills estudiants menors de 25 anys amb residència fora del domicili familiar per raó d'estudis universitaris hauran d'aportar document que acredite que cursen estudis universitaris i resideixen fora del domicili familiar.

- Acreditació del grau de discapacitat reconegut de la persona sol·licitant o els germans o les germanes.

En qualsevol moment del procediment es podrà requerir l'aportació dels documents originals justificatius de les circumstàncies al·legades.

7. Notificacions

La resolució definitiva serà notificada a la persona interessada via telemàtica a través de l'eAdministració, amb la comunicació prèvia al correu electrònic indicat en la sol·licitud. Caldrà fer la descàrrega del contingut a través de l'eAdministració.

Serà responsabilitat de les persones sol·licitants consultar amb freqüència tant el correu electrònic indicat en la sol·licitud com l'aplicació eAdministració en UACloud.

Es consideraran notificats/des a partir del moment en què conste en aquest sistema. Quan, una vegada que hi haja constància de la posada a la disposició de la resolució, transcórreguen deu dies naturals sense que accedisquen al contingut, s'entendrà que la notificació ha sigut rebutjada i es tindrà per fet el tràmit i se seguirà amb el procediment, llevat que d'ofici o a instàncies del destinatari es comprove la impossibilitat tècnica o material de l'accés.

Quant a les notificacions electròniques, prevaldrà allò que estableix el Reglament de notificació electrònica de la Universitat d'Alacant, aprovat pel Consell de Govern del 26 d'octubre del 2016 (BOUA de 28/10/2016).

8. Valoració de les sol·licituds

Les sol·licituds seran valorades per l'Òrgan Col·legiat de Selecció de Becaris d'acord amb allò que estableix l'article 9 de les bases reguladores d'aquesta convocatòria, atesos els criteris següents:

a) Les sol·licituds, que complisquen els requisits, seran classificades en un PRIMER GRUP de prelació i ordenades segons la nota mitjana.

Per a fer-ho, es tindrà en compte la nota mitjana obtinguda per l'alumnat en el curs acadèmic anterior o l'últim realitzat.

Per a l'alumnat que es matricule per primera vegada de primer curs d'estudis de grau i accedisca a la universitat mitjançant la Prova d'Accés a la Universitat (PAU), s'atendrà la nota d'accés a la universitat a exclusió de la qualificació obtinguda en les proves de les matèries d'opció del bloc de les assignatures troncals, és a dir, aquesta nota d'accés serà calculada seguint la fórmula 60% (qualificació final de batxillerat) + 40% (nota de la fase obligatòria de la PAU). En les altres vies d'accés a la universitat s'atendrà la nota obtinguda en la prova o l'ensenyament que permeta l'accés a la universitat.

A aquest efecte, la nota mitjana acadèmica quan no hi haja qualificació numèrica s'obtindrà per l'aplicació del barem següent:

Matrícula d'Honor                                          10 punts

Excel·lent                                                          9 punts

Notable                                                         7,5 punts

Aprovat, Apte o Convalidat                           5,5 punts

Suspens o No presentat                                2,5 punts

En els estudis estructurats per crèdits, la puntuació de cada assignatura serà ponderada en funció del nombre de crèdits que la integren, d'acord amb la fórmula següent:

V = (P x NCA) / NCT

V= Valor resultant de la ponderació de la nota obtinguda en cada assignatura.

P= Puntuació de cada assignatura segons la taula d'equivalències.

NCA= Nombre de crèdits de l'assignatura.

NCT= Nombre de crèdits totals cursats.

Les assignatures o crèdits reconeguts, convalidats, adaptats i transferits no es tindran en compte a l'efecte del compliment dels requisits acadèmics establits.

b) En cas que les anteriors sol·licituds no esgoten el crèdit disponible, es constituirà un SEGON GRUP de prelació ordenat segons la nota mitjana amb aquelles altres sol·licituds que, tot i haver sigut denegades, exclusivament, per no complir el requisit del llindar de renda disponible establit en aquesta convocatòria, no superen aquest llindar en més d'un 10 %.

c) En el cas que continue sense esgotar-se el crèdit disponible, subsidiàriament es finançarà els crèdits de segona matrícula del PRIMER GRUP de prelació i a continuació els del SEGON GRUP

Una vegada valorades les sol·licituds per part de l'Òrgan Col·legiat de Selecció de Becaris, s'elevarà a l'òrgan competent la proposta de resolució provisional de concessió i denegació de beques, que es farà pública en la pàgina web <https://sa.ua.es/va/becas/>.

D'acord amb el que estableix l'article 45 de la Llei 39/2015, d'1 d'octubre, aquesta publicació substituirà la notificació a les persones interessades i tindrà els mateixos efectes.

Es concedirà un termini de deu dies, comptats des de l'endemà de la publicació en la pàgina web, perquè les persones interessats al·leguen i presenten els documents i justificants que consideren pertinents.

L'Òrgan Col·legiat de Selecció de Becaris estudiarà les al·legacions presentades i formularà una proposta de resolució que serà elevada a la Rectora de la Universitat d'Alacant per a la resolució definitiva.

9. Resolució

La Rectora de la Universitat d'Alacant acordarà la resolució definitiva de la convocatòria i es publicarà en la pàgina web <https://sa.ua.es/va/becas/>.

D'acord amb el que s'estableix en l'article 45 de la Llei 39/2015, d'1 d'octubre, aquesta publicació substituirà la notificació als interessats i tindrà els mateixos efectes.

Juntament amb la relació dels qui han obtingut beca es publicarà una llista d'espera formada per l'alumnat que, complint els requisits de la convocatòria, no haja obtingut beca. Amb posterioritat a la Resolució Definitiva, les revocacions, anul·lacions o les renúncies de beques d'estudiants inicialment adjudicataris, donaran lloc al corresponent moviment en la llista d'espera, seguint l'ordre de puntuació establit en la normativa que regula la present convocatòria.

La resolució definitiva d'aquesta convocatòria i la notificació, que posarà fi a la via administrativa, haurà de ser dictada en el termini màxim de tres mesos comptats a partir de la resolució definitiva de la convocatòria de beques d'estudis universitaris de la Generalitat Valenciana.

10. Pla de control

La justificació de les persones beneficiàries és prèvia a la seua concessió.

La resolució definitiva d'aquestes ajudes es realitza una vegada finalitzat el curs acadèmic. En el moment de l'adjudicació i el càlcul de l'import de l'ajuda es controla que l'alumnat haja estat efectivament matriculat, que complisca els requisits i que haja pagat prèviament les taxes de la matrícula.

D'aquesta forma queda comprovat que l'import d'aquestes ajudes es destina a la finalitat per a la qual van ser concedides.

Les concessions de beques podran ser modificades amb reintegrament de tota l'ajuda, en els termes establits en la legislació de subvencions, en cas de descobrir-se que en la concessió va concórrer ocultació o falsejament de dades o que hi ha incompatibilitat amb altres beneficis d'aquesta mena procedents d'altres persones físiques o jurídiques, i altres causes de reintegrament establides en la legislació de subvencions..

11. Publicacions

Atès el principi de transparència recollit en la Llei 40/2015, d'1 d'octubre, de règim jurídic del sector públic i allò que estableix l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions es realitzaran en l'adreça de la pàgina web de la Unitat de Beques del Servei d'Alumnat:

<https://sa.ua.es/va/becas/beques-d-universitat/beques-ua.html>

En aquesta mateixa adreça es troba la resta d'informació general referida a la convocatòria, i l'accés a tota la normativa i la legislació que s'hi esmenten.

12. Protecció de dades

D'acord amb allò que estableix la legislació vigent en matèria de protecció de dades, es comunica que la Universitat d'Alacant tractarà les dades aportades en aquesta convocatòria, com també aquelles contingudes en la documentació que l'acompanye, amb la finalitat de gestionar la vostra participació en la convocatòria com a aspirant a la beca.

La legitimació d'aquest tractament es basa en l'interès públic de la convocatòria i en el consentiment expressat en la sol·licitud de participació.

En el marc dels tractaments esmentats, les seues dades podran ser facilitats  a l'Òrgan de selecció, amb la finalitat de poder tramitar i resoldre aquesta convocatòria, i en butlletins oficials. Així mateix, es comunicaran les resolucions corresponents en la pàgina web indicada en la convocatòria.

No es realitzaran un altre tipus de cessions llevat que poguera existir obligació legal per a això.

La persona sol·licitant podrà exercir els seus drets pel que fa al tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat d'Alacant en el Registre General o bé a través de la seu electrònica (<https://seuelectronica.ua.es>).

Es podrà consultar la informació addicional i detallada sobre protecció de dades, els drets i la política de privacitat de la Universitat d'Alacant en l'enllaç següent: <https://seuelectronica.ua.es/va/privadesa.html>.

13. Recursos

Contra la convocatòria, les bases d'aquesta i tots els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que siga competent, en el termini de dos mesos comptats a partir de l'endemà de publicacar-se, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'Universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives de l'Òrgan Col·legiat de Selecció de Becaris, podrà interposar-se un recurs d'alçada previst en l'article 121 de la Llei 39/2015 en el termini d'un mes comptador des de l'endemà de les publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre'l. D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directa o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà al·legar-se per les persones interessades per a la seua consideració en la resolució que pose fi al procediment.

En Alicante, a 30 de març de 2022

La rectora

P.D. de firma, la vicerectora de Estudiants y Empleabilitat

(Resolució de 22 de desembre de 2020)

Rosario Isabel Ferrer Cascales





[Carretera Sant Vicent del Raspeig s/n  
03818 Sant Vicent del Raspeig - Alacant  
 Tel. 35 348 6696 - Fax 74 429 8177](https://www.google.es/maps/@78.785531,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12468&trk=tyah&trkInfo=tarId%6W5556757047954%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)